**ОДОБРИЛ:**

**ПЛАМЕН СТОИЛОВ**

*Кмет на Община Русе*

**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет**

“Изпълнение на строително - монтажни работи (СМР), по одобрени технически инвестиционни проекти на обект**: „Основен ремонт и укрепване на подпорни стени към съоръжение (приемник) за дъждовни води на канал - помпена станция Ялта в УПИ I 5095 - За спортен комплекс, кв. 418, по плана на гр. Русе” – Втори етап: ПОДЕТАП 1 - Участък с дължина 6,6 м., ПОДЕТАП 8 - Участък с дължина 20 и ПОДЕТАП 9 - Участък с дължина 19 м.”**

1. ***Местонахождение на обекта***

Обектът е с местонахождение УПИ I 5095 - За спортен комплекс, кв. 418, по плана на гр. Русе, ЦГЧ, идентификатор 63427.2.4790 по кадастралната карта на гр. Русе.

1. ***Информация за съществуващото състояние на обекта***

Съоръжението - (приемник) за дъждовни води на канал-помпена станция Ялта, представлява басейн с дълбочина около 3,00 м., определена от прилежащия терен. Откосите на съоръжението са оформени и укрепени със стени изпълнени от суха каменна зидария, с дебелина около 50 см. Дъното на съоръжението е защитено от бетонна настилка, с дебелина 10-15см. Голяма част зидарията на стената е с нарушена цялост – наблюдава се отлепяне от основната плоскост на откоса и срутване на каменните блокове. В резултат на тези процеси, по прилежащите около съоръжението зелени площи и елементи на транспортната инфраструктура, са се образували участъци с пропадания и свличане на земни маси.

Във връзка с необходимостта от изпълнението на ремонтно възстановителни работи по стените на съоръжението, както и възстановяване на пропаднал участък от вътрешно-имотната улица, през 2015 г. е възложено изпълнението на Инженеринг – проучване, проектиране и изпълнение на СМР за ОБЕКТ: „Основен ремонт и укрепване на подпорни стени към съоръжение (приемник) за дъждовни води на канал – помпена станция Ялта в УПИ I 5095 – За спортен комплекс, кв. 418, по плана на гр. Русе”.

Проектно решение да предвижда етапно изпълнение на СМР, като отделните етапи могат да бъдат изпълнени и да осъществяват своите функции самостоятелно, независими един от друг.

Разработени са технически инвестиционен проект по следните части: „Архитектура”, „Геодезия”, „Инженерна геология”, „Конструкции”, „ПБЗ”, „Пожарна безопасност” и „ПУСО”. Проектите са одобрени от Главния архитект на Община Русе и въз основа на тях е издадено разрешение за строеж № 425/06.08.2015 г. за обект: „Основен ремонт и укрепване на подпорни стени към съоръжение (приемник) за дъждовни води на канал - помпена станция Ялта в УПИ I 5095 - За спортен комплекс, кв. 418, по плана на гр. Русе”, който се състои от следните етапи:

Първи етап: „Участък с дължина 25 м. от точка „Б” до точка „В”

Втори етап: „Участък с дължина 25 м. от точка „А” до точка „Б”; Участък с дължина 50 м. от точка „В” до точка „Г”; Участък с дължина 114 м. от точка „Д” до точка „Е”;

Обхвата на етапите е определен от Възложителя, съгласно схема.

**През 2015 г. е реализиран Първи етап: „Участък с дължина 25 м. от точка „Б” до точка „В”.**

Със заповед № РД-03-70/17.11.2016г. за допълване на разрешението за строеж, издадена от главния архитект на Община Русе на основание чл. 154, ал.2, т.6 от ЗУТ и чл. 152, ал.2 от ЗУТ, Втори етап се разделя на самостоятелни подетапи, както следва:

ПОДЕТАП 1 - Участък с дължина 6,6 м.; ПОДЕТАП 2 - Участък с дължина 20 м.; ПОДЕТАП 3 - Участък с дължина 25 м.; ПОДЕТАП 4 - Участък с дължина 22,4 м.; ПОДЕТАП 5 - Участък с дължина 25 м.; ПОДЕТАП 6 - Участък с дължина 25 м.; ПОДЕТАП 7 - Участък с дължина 25 м.; ПОДЕТАП 8 - Участък с дължина 20 м. и ПОДЕТАП 9 - Участък с дължина 19 м.“

Обособяването на самостоятелните подетапи е съгласно технически инвестиционен проект по части: „Архитектура“ и „Геодезия“.

**През 2016 г. е изпълнен ПОДЕТАП 2- Участък с дължина 20 м.**

Във връзка с факта, че съществуващата суха каменна зидария служеща за оформяне и укрепване на откосите на съоръжението, извън новоизпълнените стени от стоманобетон, продължава да не изпълнява своите функции, поради естественото си износване и амортизация, е проведена обществена поръчка за избор на изпълнител на СМР за изпълнението на ПОДЕТАП 3 - Участък с дължина 25 м. и ПОДЕТАП 4 - Участък с дължина 22,4 м. Към настоящия момент има сключен договор за същите.

Към настоящия момент, констатираното състояние на съоръжението през 2015 г. се е влошило, като в участък от около 40 метра на втори етап (подетап 8 и 9) зидарията на стената е с нарушена цялост, има отлепяне от основната плоскост на откоса и срутване на каменните блокове на дъното на съоръжението. В резултат на тези процеси, по прилежащите около съоръжението зелени площи и елементи на транспортната инфраструктура, са се образували участъци с пропадания и свличане на земни маси. В тази връзка не необходимо да се пристъпи към изпълнението на два подетапа - ПОДЕТАП 8 - Участък с дължина 20 м. и ПОДЕТАП 9 - Участък с дължина 19 м, както и ПОДЕТАП 1 - Участък с дължина 6,6 м.

Обектът е пета категория, съгласно чл. 137, ал. 1, т. 5, букви „б” и „г” от ЗУТ и чл. 10, ал. 2 и чл. 11 от Наредба № 1/30.07.2003 г. за номенклатурата на видовете строежи.

1. ***Описание на предмета на поръчката***

В изпълнение на възлагането по настоящата обществена поръчка, определеният Изпълнител, следва да извърши изпълнение на строително-монтажни работи, включващи комплекс от планирани и икономически ефективни дейности заобект **“Основен ремонт и укрепване на подпорни стени към съоръжение (приемник) за дъждовни води на канал - помпена станция Ялта в УПИ I 5095 - За спортен комплекс, кв. 418, по плана на гр. Русе” – Втори етап: ПОДЕТАП 1 - Участък с дължина 6,6 м., ПОДЕТАП 8 - Участък с дължина 20 и ПОДЕТАП 9 - Участък с дължина 19 м”.**

В предметния обхват на възлагане в настоящата обществена поръчка са включени дейностите:

**Дейност**: Извършване на строителните дейности на обекта, съобразно проекта, издаденото разрешение за строеж и действащите към момента нормативни изисквания.

В тази връзка от определения Изпълнител следва да бъдат осигурени необходимите човешки и технически ресурс (технически персонал и изпълнителски състав; техника, механизация, съоръжения и материали) за изпълнението на строителните дейности, както и отстраняване на всички неподходящи материали, почистване на обектите и всички свързани с това предвидими и непредвидими работи за приключване на работата.

***Обхват на дейностите, предмет на възлагане:***

***Дейност:*** Изпълнение на строително-монтажни работи по реализацията на инвестиционния проект, съобразно издаденото разрешение за строеж и изготвения инвестиционен проект в т.ч. и КСС.

Изпълнението на техническата спецификация за строителство се базира на видовете СМР, определени с инвестиционния проект за конкретния строеж и основаващи се на проектните технически решения на проектанта.

Техническата спецификация за строителство трябва да определя рамката за изпълнение на основни видове дейности.

След влизане в сила на Разрешението за строеж, Изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

Участникът следва да предвиди в офертата средства за стойност за строителство.

Категорията на обекта не изисква строителен надзор, като съгласно действащото законодателство задълженията по съставяне, подписване, съхранение и други подобни дейности, на актовете и протоколите, който се съставят по време на строителството е ангажимент на техническия ръководител на съответния строеж.

По време изпълнение на строителството, изпълнителят е длъжен да спазва всички нормативни изисквания, указания и предписания на надзора, проекта и КСС, а именно:

След влизане в сила на разрешението за строеж, изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

Строителните дейности, предмет на поръчката се свеждат до следните основни дейности, в това число:

* временно строителство;
* демонтажни работи;
* доставка на необходимите материали и оборудване;
* строително – монтажни работи;
* изработване на изпълнителна и екзекутивна документации;
* геодезическо заснемане на кадастрални данни на изградения обект и получаване на удостоверение по чл. 52, ал. 5 от ЗКИР;
* всички дейности по приемане на обекта с Протокол обр. 16 (при необходимост) и получаване на разрешение на ползване и/или удостоверение за въвеждане в експлоатация;
* дейности по време на периода за съобщаване на дефекти и гаранционен период на строително – монтажните работи съгласно българското законодателство.

Изпълнението на горе посочените СМР, трябва да отговаря на следните изисквания:

* ***Общи изисквания по ЗУТ.*** ***Строително-технически норми и правила. Общи изисквания към строежите и изисквания към строителните продукти в областта на строителството***

Изпълнението на СМР за възстановяване на техническата инфраструктура се извършва в съответствие с част трета „Строителство” от ЗУТ и започва след издаване на разрешение за строеж от компетентните органи.

Разрешение за строеж се издава от съответната общинска администрация и при представяне на техническа документация с оценено съответствие.

Участниците в строителството и взаимоотношенията между тях по проекта са определени от изискванията на раздел втори, част трета от ЗУТ и от указанията, дадени в тези указания за изпълнение.

Строителят (физическо или юридическо лице, притежаващо съответната компетентност) изпълнява СМР в съответствие с издадените строителни книжа, условията на договора и изискванията на чл. 163 и чл. 163а от ЗУТ.

Във връзка с точното спазване на инвестиционните проекти при изпълнението на СМР изпълнителя посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на технически проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.

Обстоятелствата, свързани със започване, изпълнение и въвеждане в експлоатация (приемане) на СМР, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството.

* ***Строително-технически норми и правила. Общи изисквания към строежите***

Националното законодателство в областта на благоустройствената и инженерна инфраструктура, в т.ч. хидротехнически съоръжения и други съотносими към обекта нормативи.

Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

* Общи изисквания към строежите и изисквания към строителните продукти и материали за трайно влагане в строежите
* Съгласно Наредбата за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.

С отчитане на горните нормативни изисквания, всички строителни продукти и материали, които се влагат при изпълнението на СМР, трябва да имат оценено съответствие съгласно горепосочената наредба.

Строежът трябва да бъде изпълнен по такъв начин, че да не представлява заплаха за хигиената или здравето на населението и за опазването на околната среда при:

* отделяне на отровни газове;
* наличие на опасни частици или газове във въздуха;
* излъчване на опасна радиация;
* замърсяване или отравяне на водата или почвата;
* неправилно отвеждане на отпадъчни води, дим, твърди или течни отпадъци;
* наличие на влага в части от строежа или по повърхности във вътрешността на строежа.
* ***Изисквания към доставка на материалите:***

Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават съответните технически характеристики за влагане, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от консултантът, упражняващ строителен надзор на строежа.

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

В строежите трябва да бъдат вложени материали, определени в проектите, отговарящи на изискванията в българските и/или европейските стандарти.

Изпълнителят предварително трябва да съгласува с Възложителя всички влагани в строителството материали и др. подобни. Всяка промяна в одобрения проект да бъде съгласувана и приета от Възложителя.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3)*декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Всяка доставка се контролира от консултантът, упражняващ строителен надзор на строежа.

* ***Други изисквания***

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя инвестиционен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.

Изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя.

* ***Изисквания относно осигуряване на безопасни и здравословни условия на труд. План за безопасност и здраве.***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

* ***Изисквания относно опазване на околната среда.***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

* ***Системи за проверка и контрол на работите в процеса на тяхното изпълнение.***

Възложителят ще осигури Консултант, който ще упражняване строителен надзор съгласно чл. 166, ал. 1, т.1 от ЗУТ.

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

* ***Контрол на качеството; Проверки и изпитвания.***

Изпълнителят е длъжен да осигури контрол на качеството на влаганите материали и контрол при изпълнение на СРР и СМР, чрез внедрените в добрата практика методи.

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение и да бъде осъществяван съобразно предложените от Изпълнителя в Техническото му предложение от офертата Методи и организация на текущ контрол.

***Текущ контрол по време на строителния процес***

Осъществява се от:

* Външен изпълнител за изпълнение на строителен надзор и инвеститорски контрол;
* Техническите експерти на общината в качеството й на Възложител ще осъществяват контрол по изпълнение на договорите и проверки на място.

Постоянният контрол върху изпълнението на СМР по време на целия строителен процес от откриване на строителната площадка до предаване на обекта за експлоатация ще се осъществява относно:

* съответствие на изпълняваните на обекта работи по вид и количество с одобрените строителни книжа и КСС;
* съответствие на влаганите на обекта строителни продукти с предвидените в проектосметната документация към договора – техническа спецификация, КСС, оферта на изпълнителя и др.;
* съответствие с представените от изпълнителя и приетите от възложителя като неразделна част от договора за изпълнение на СМР линейни календарни планове.

Изготвил:

/инж. Мая Кръстева/

Директор Дирекция УТКС

**Съгласували:**

**инж. Димитър Наков**

*Заместник кмет УТ*

**Арх. Живка Бучуковска**

*Гл. Архитект на Община Русе*